open-index/open-wikipedia-markdown huggingface dataset:
Tirtajs

**Tirtajs** (*Τυρταιος*, dzīvojis ap 7.gs. vidu p.m.ē. Spartā) bija sengrieķu dzejnieks. No Tirtaja darbiem saglabājušies tikai nelieli fragmenti. Pamatā viņš rakstījis patriotiskus, varonību karā slavinošus dzejoļus. Tirtaja darbi ietekmējuši Solonu un Teognīdu.

Tirtajs, saskaņā ar leģendu, sākotnēji bijis atēnietis, un ielūgts uz dzīvi Spartā tikai tad, kad Delfu orākuls bija ieteicis viņu uzaicināt palīgā cīņā pret mesēniešiem, lai tas iedvesmotu spartiešus cīņai ar savām dziesmām. Kāda vēlāka leģenda gan vēsta, ka viņš bijis tikai klibs skolotājs - vājākais spēks, ko atēnieši varēja nosūtīt Spartai pēc tās lūguma pēc palīdzības. Iespējams gan un vairāk ticams, ka Tirtajs bijis dzimis spartietis.

## Literatūra
* *Afrodīte mirdzošā tornī... Sengrieķu dzeja.* — Rīga: Zinātne, 1994. 
* *Sengrieķu literatūras antoloģija.* — Rīga: Zvaigzne, 1990. 

## Ārējās saites
Čimabue

thumb|250px|"Krucifikss" (1287-1288, Svētā Krusta bazilika Florencē) 
**Čimabue** (dzimis ap 1240. gadu, miris pēc 1302. gada; īstajā vārdā **Čenno di Pepo**) bija viduslaiku itāliešu gleznotājs un mozaīku meistars.

Uzskata, ka Čimabue ir pēdējais izcilais mākslinieks, kurš strādājis Bizantijas tradīcijā, taču viņa darbos jaušama pāreja uz reālistiskāku figūru tēlojumu (dabiskākas proporcijas, ēnojums). No Čimabues ietekmējušies Džoto un Dučo. "Čimabue" ("vērša galva") ir mākslinieka pavārds.

Nācis no Florences babtistērija mozaīku darbnīcas. Droši zināms, ka 1272. gadā viņš darbojies Romā, bet 1301./1302.g. — Pizā. Čimabue savos darbos stipri iespaidojās no Bizantijas mākslas, taču viņš no tās atbrīvojās, piešķirot figūrai plastiskumu, trīsdimensionalitāti un kustīgumu. Viņš pakāpeniski novērsās no Rietumeiropas glezniecības raksturīgās deformācijas, nonākot pie stilizētās monumentalitātes un intensīva glezniecības veida.

Dante Aligjēri nosaucis Čimabui par izcilāko mākslinieku līdz Džoto ("Dievišķajā komēdijā", jāpiezīmē, minēts, ka viņš cietis no lepnības); Džordžo Vazāri tieši ar viņa biogrāfiju sācis darbu "Nozīmīgāko itāliešu gleznotāju, tēlnieku un arhitektu dzīves".

Lai arī Čimabue savas dzīves laikā bijis atzīts mākslinieks, par viņa dzīvi zināms maz. Iespējams, viņš mācījies mozaīku darbnīcā Florencē un to pametis ap 1260. gadu. 1272. gadā viņš atradies Romā, 1301. vai 1302. gadā – Pizā. Starp Čimabues izcilākajiem darbiem jāmin Svētā Jāņa mozaīka Pizas katedrālē, "Krucifikss" Sv. Dominika baznīcā Areco, "Svētās Trīsvienības Madonna" Ufici, Jaunās Derības fresku cikls Asīzes Sv. Franciska baznīcā, "Krucifikss" Florences Svētā Krusta baznīcā (šis darbs būtiski cieta Florences 1966. gada plūdos) un citi.
Teognīds

**Teognīds** (*Θέογνις*, dzīvojis 6.gs. 2. pusē p.m.ē., dzimis Megarā) bija sengrieķu dzejnieks, rakstījis elēģijas un gnomas. Teognīdam ticis piedēvēts ap 1400 rindu liels elēģiju un gnomu krājums (*Corpus Theognideum*), kur gan atrodami arī teksti, kuru īstie autori ir Tirtajs, Mimnerms un Solons.

Pats Teognīds rakstījis arī dzīrēm paredzētas gnomas, dzīves pamācības kādam jaunam draugam vārdā Kirns, arī dzeju, kur paudis neapmierinātību ar sociālajām un politiskajām pārmaiņām (Teognīds bijis visai konservatīvs aristokrātijas atbalstītājs), kā arī vispārīgas pārdomas par draudzību, laimi, cilvēka dabu. Viņa darbos redzami arī pederastijas motīvi.

## Literatūra
* *Afrodīte mirdzošā tornī... Sengrieķu dzeja.* — Rīga: Zinātne, 1994. 
* *Sengrieķu literatūras antoloģija.* — Rīga: Zvaigzne, 1990. 

## Ārējās saites
Anguss Jangs

thumb|200px|Anguss Jangs 2001. gadā Ķelnē

**Anguss Jangs** (*Angus McKinnon Young*, dzimis 1955. gada 31. martā Glāzgovā) ir skotu izcelsmes Austrālijas mūziķis. Pazīstams kā grupas AC/DC soloģitārists.

Dzimis Skotijā, daudzbērnu ģimenē. Vecākie brāļi Malkolms un Džordžs arī pazīstami kā grupas AC/DC dalībnieki. Anguss sāka spēlēt ģitaru apmēram piecu gadu vecumā, iesākumā viņš spēlēja *[[Höfner]]* firmas ģitāru, bet vēlāk ar katalogā atrasto *[[Gibson SG]]* ģitāru.

1963. gadā Anguss ar vecākiem un brāļiem pārcēlas uz dzīvi Austrālijā. Vietējajā skolā viņš iepazīnās ar Bonu Skotu. Angusa Jonga raksturīgais skatuves tēls - neliela cepure ar nagu, šorti, un smokinga augšdaļa. Uz skatuves uzvedas ļoti aktīvi - lēkā, krīt gar zemi un tamlīdzīgi.

## Ārējās saites
Sandis Valters

**Sandis Valters** (dzimis  Rīgā) ir bijušais latviešu basketbolists, spēlēja uzbrūkoša aizsarga pozīcijā, bija Latvijas basketbola izlases dalībnieks. Deviņkārtējs Latvijas Basketbola līgas (LBL) čempions, pēc titulu skaita atpaliekot vienīgi no Kristapa Purņa (11 uzvaras).

## Karjera
Profesionāļa karjeru sācis 1994. gadā BK Brocēni sastāvā, kur spēlējot S. Valters kļuva par pieckārtēju LBL čempionu, vēlāk čempiona titulu ieguvis arī ASK Rīgas, Rīgas VEF un BK Ventspils sastāvā. Spēlējis arī ārvalstu klubos: Vācijā, Ukrainā, Itālijā.

Latvijas izlasē debitējis . Kopā ar Latvijas izlasi ir izcīnījis 14. vietu 2005. gada Eiropas čempionātā un 13. vietu 2007. gada Eiropas čempionātā. Klubos un valstvienībā spēlēja ar 10. numuru.

Pēdējais pārstāvētais klubs bija BK Ventspils.

## Privātā dzīve
Sanda brālis Kristaps Valters arī ir bijušais basketbolists un Latvijas izlases dalībnieks, savukārt tēvs Valdis Valters 1980. gados bija viens no Eiropas labākajiem basketbolistiem, pazīstams arī kā treneris, sporta organizators un komentētājs.

Sandis bija precējies ar Katrīnu Valteri, laulībā dzimusi meita. Savukārt no attiecībām ar modeli Elīzu Kaurāti ir divi bērni. Pēc karjeras beigām dzīvo un strādā Floridā, ASV.

## Atsauces

## Ārējās saites

* EuroBasket2007 profils
Mielavs un Pārcēlāji

**Mielavs un Pārcēlāji** ir latviešu mūzikas grupa, ko 2005. gadā izveidoja bijušie grupas Jauns Mēness dalībnieki Ainars Mielavs, Gints Sola un Juris Kroičs. "Pārcēlāji", pretēji "Jauns Mēness" laikiem, spēlē mierīgu un lirisku mūziku.

Jau grupas dibināšanas gadā tika izdots pirmais albums "Parunā ar sevi". Radio apritē nonāca albuma singli "Paņem mani", "Sniegs izkūst tavos matos" un "Pāri jumtiem lido kaijas", kurai tika uzņemts arī videoklips. Albums tika nominēts Latvijas Mūzikas gada balvai kā gada labākais pop albums un žūrijas balsojumā ieņēma otro vietu, savukārt dziesma "Pāri jumtiem lido kaijas" tika izvirzīta nominācijā gada labākā pop dziesma.

2006. gadā klajā nāca arī otrais "Pārcēlāju" albums "Tad, kad pasauli pārdos". 
2007.gada sākumā no grupas aiziet Juris Kroičs.
2008.gada ierakstā "Bezgalīga lēnā deja" sitamos instrumentus spēlē Anrijs Grinbergs.

## Diskogrāfija
* "Parunā ar sevi" (2005)
* "Tad, kad pasauli pārdos" (2006)
* "Bezgalīga lēnā deja" (2008)
* "Nospiedumi" (2009)
* "Audiobiogrāfija" (2010)

## Ārējās saites
* Grupas mājaslapa
Zeņit 2. pakāpe

**Zeņit 2. pakāpe** - raķešpakāpe, kuru izmanto nesējraķetēs Zeņit kā otro pakāpi.

Pakāpē tiek izmantoti dzinēji RD-120 (galvenais) un RD-8 (stūrēšanas).

Pakāpe izmantota modifikācijās:
* Zeņit-2
* Zeņit-3SL
Dubonta ezers

**Dubonta ezers** () ir liels ezers Kanādas ziemeļos, uz Nunavutas un Ziemeļrietumu Teritoriju robežas.

Ziemeļu piekrasti aizsargā Telonas medību liegums. Ezers atrodas ziemeļos no mežu robežas, mazapdzīvotā reģionā. Dienvidu piekrastē retas egļu audzes. Aizsalis gandrīz visu vasaru. Ziemas laikā uz ledus apmetas nedaudzi ziemas zvejas entuziasti. Ezera krastus veido prekembrija ieži.

Piekrastē redzamas pēcleduslaikmeta ezera terases, kas ir 73 m augstāk nekā tagadējais ezera līmenis.

Pirmais eiropietis Semjuels Hērns ezeru sasniedza 1770. gadā un nosauca to pēc tam cauri tekošās Dubontas upes (agrāk *Doobaunt* no indiāņu *Toobaung* — ‘duļķainā’), taču ezers pirmoreiz pamatīgāk tika apsekots 1893. gadā.

## Atsauces
Lesersleivleiks

**Lesersleivleiks** (arī **Mazais Vergezers**; ) ir liels ezers Kanādas rietumos, Albertas provinces vidusdaļā.

Eitrofs. Ezera ziemeļu piekraste iekļauta dabas aizsargājamā teritorijā Lesersleivleika provinces parkā. Nozīmīga migrējošo ūdensputnu atpūtas vieta. Zveja. Aizsalst no decembra līdz maijam. Ūdens apmaiņas periods ir 2,86 gadi.

## Atsauces

## Ārējās saites
Zenit-2

**Zeņit-2** (, ) ir Ukrainas, agrāk Padomju Savienības, nesējraķete no Zenit saimes. Pirmais lidojums notika 1985. gadā. Raķete tiek izgatavota rūpnīcā Južmaš.
Para

**Para** var būt:

* Para — štats Brazīlijā;
* Para — Grieķijas sala Egejas jūrā;
* Para (nauda)
** Para bija Osmaņu impērijas naudasvienība
** Para ir 1/100 no Dienvidslāvijas un Serbijas dināra
** Para bija 1/100 no Melnkalnes perpera
* *Para* turku valodā un citās valodās (piem. serbu un bulgāru) nozīmē „nauda”
Pīters Klāss

**Pīters Klāss** (, kas ir saīsinājums no *Claeszoon*, kas savukārt nozīmē "Klāsa dēls"; * apm. 1597. gadā Berhemā (*Berchem*, tagad Antverpenes daļa) vai Burgšteinfurtē, † apm. 1661. gadā Hārlemā) bija nīderlandiešu zelta laikmeta mākslinieks, izcils kluso dabu meistars. Klāss piedzima Vācijā, taču 1617. gadā apmetās Hārlemā, kur pamatā arī darbojās. Kopā ar Vilemu Klāsu Hedu viņš bija nozīmīgākais *ontbijt* ("brokastu") tematikas pārstāvis un attīstīja monohromā banketa (*monochromen banketje*) žanru; abi mākslinieki īpaši prasmīgi savos darbos izmantoja gaismu un dažādas tekstūras. Vēlīnie mākslinieka darbi (pēc 1640. gada) ir salīdzinoši dekoratīvi. Klāsa darbos nereti parādās arī *[[vanitas]]* tematika.

Klāsa dēls Nikolass Bērhems kļuva par ainavu gleznotāju.

## Galerija

Still life by Pieter Claesz.jpg|"Klusā daba ar austerēm" (apm. 1633)
Pieter Claesz 003.jpg|"Klusā daba ar siļķi" (1636)
Pieter Claesz 002.jpg|*Vanitas* (1630)


## Ārējās saites
Zeņit 1. pakāpe

**Zeņit 1. pakāpe** – raķešpakāpe, kuru izmanto nesējraķetēs Zeņit kā pirmo pakāpi.

Pakāpē tiek izmantots dzinējs RD-171.

Pakāpe izmantota modifikācijās:
* Zeņit-2
* Zeņit-3SL
Amaģuaks

**Amaģuaks** () ir liels ezers Kanādā, Bafina salas dienvidu daļā. Ezers atrodas dienvidos no polārā loka.

Viļņi izskalojuši ezera krastus, veidojot līdz  augstas kaļķakmens klintis. Augstās klintis kontrastē ar apkārtējo līdzenumu. Visdrīzāk klintis arī devušas ezeram vārdu; inuitu valodā *Angmaakjuak* nozīmē ‘lielais krams’.

Ziemeļos atrodas lielāks ezers — Netilings. Izteka plūst uz Netilingu, no kura savukārt Koukģuakas upe iztek uz Foksa baseinu.

3 zivju sugas. Apkārtējā tundra kalpo kā ziemeļbriežu barošanās vieta. Pavasarī ezera apkaimē ir visblīvākā ziemeļbriežu koncentrācijas vieta Kanādas arhipelāgā.

Pirmās apmetnes ezera krastā izveidotas aptuveni pirms 4000 gadiem. Eiropieši ezera apvidu izpētīja 1924.—1926. gados. Šajā laikā ezera apkaimē uzturējās ļoti daudz inuiti. Mūsdienās ezera apkaime ir reti apdzīvota, jo inuiti mainījuši dzīves veidu.

## Ārējās saites
* Netilinga un Amaģuaka apraksts (angliski)
Tetova

**Tetova** (, ) ir pilsēta Ziemeļmaķedonijas ziemeļrietumos, Šarplaninas kalnu piekājē. Pilsētas iedzīvotāju vairākums — albāņi un tā ir viens no galvenajiem Maķedonijas albāņu mazākumtautības centriem. Pilsētā ir divas universitātes (viena no tām — albāņu).

Pilsēta radās 14. gadsimtā kā apmetne pie pareizticīgo klostera. Osmaņu impērijas laikā tā attīstījās kā tirdzniecības centrs. 1912. gadā Balkānu karu rezultātā Tetova nokļuva Serbijas sastāvā. Otrā pasaules kara laikā tā bija itāļu pārvaldītās Albānijas sastāvā. 1943. gada 19. martā Tetovā nodibināja Maķedonijas Komunistisko partiju. Maķedonijas konflikta laikā 2001. gadā Tetovu centās ieņemt albāņu nemiernieki, tomēr Maķedonijas drošības spēki atsita uzbrukumu.

## Atsauces

## Ārējās saites
Dmitrijs Korņilovs

**Dmitrijs Korņilovs** (dzimis 1982. gada 6. augustā) ir latviešu hokejists, uzbrucējs.

## Spēlētāja karjera
Karjeru sāka 2000. gadā Latvijas čempionāta kluba HK Liepājas Metalurgs rindās. 2002. un 2003. gadā kopā ar komandu kļuva par Latvijas čempionu. No 2005. līdz 2008. gadam spēlēja ASK/Ogre sastāvā. 2006.—07. gada sezonas izšķirošajā finālspēlē bija iesastīts kautiņa izraisīšanā un saņēma gada diskvalifikāciju no Latvijas Hokeja federācijas. Vēlāk gan sods tika mīkstināts.

2014.—15. gada sezonas vidū pievienojās HK Liepāja rindām. Nākamajā sezonā uzsāka pildīt komandas kapteiņa funkcijas. 2016. gadā kopā ar komandu izcīnīja līgas čempiona titulu. 2021. gadā Korņilovs Rīgas "Olimp" sastāvā kļuva par Latvijas čempionu.

Latvijas izlases sastāvā viņš piedalījies 2000. gada Pasaules čempionātā B divīzijā junioriem.

## Ārējās saites
Associação Desportiva São Caetano

**Associação Desportiva São Caetano**, biežāk zināms kā **São Caetano**, ir Brazīlijas futbola komanda no Saokaetano, kas ir daļa no Sanpaulu aglomerācijas. Komandas iesauka ir *Azulão* (Lielie zilie); tā radusies no komandas formu krāsas. Komandas sponsors ir *Consul*, Brazīlijā populārs mājas elektronikas ražotājs. São Caetano lielākie sāncenši ir *[[Esporte Clube Santo André|Santo André]]*.

## Ārējās saites

* Oficiālā vietne
Ribnica (Moldova)

**Ribnica** (, , ) ir pilsēta Moldovas austrumos, Dņestras upes kreisajā krastā. Atrodas starptautiski neatzītās Piedņestras Moldāvu Republikas sastāvā. Pilsēta atrodas pie lielas Dņestras ūdenskrātuves, un ir atdalīta no tās ar betona dambi. Pilsētā lielākoties ir daudzstāvu tipveida apbūve, bet vecā pilsētas daļa ir daļēji appludināta. Ribņicas iedzīvotāju lielākā nacionālā kopiena ir ukraiņi (45%). Pilsētā atrodas metalurģiskā rūpnīca, kura dod lielu daļu no neatzītās valsts ieņēmumiem.

Pilsēta pirmoreiz rakstos minēta 1657. gadā, un tā atradās Polijas-Lietuvas kopvalsts sastāvā. 1793. gadā Otrās Polijas dalīšanas rezultātā to anektēja Krievijas impērija. 1938. gadā Ribņica ieguva pilsētas tiesības, gar to gāja t. s. Staļina līnijas nocietinājumi.

Ribnicas apkaimē, Vihvatiņecas (*Выхватинец*) ciemā, 1829. gadā dzimis mūziķis Antons Rubinšteins (*Антон Григорьевич Рубинштейн*).

## Atsauces

## Ārējās saites
Kasbas ezers

**Kasbas ezers** () ir liels ezers Kanādā uz Ziemeļrietumu Teritoriju un Nunavutas robežas. Populāra sporta zveja, līdzās ezeram izbūvēta lidosta un pieczvaigžņu viesnīca. Ezeram cauri plūst Kazanas upe.
Bjenvila ezers

**Bjenvila ezers** () ir ezers Kanādā, Kvebekas ziemeļdaļā. Atrodas reti apdzīvotā reģionā.

No ezera iztek Balēnas upe, kas ietek Hudzona līcī. Ezera apkaimē 2002. gadā atklāti dimanta pavadoņminerāli, kas dod cerības, ka netālu atrodami arī paši dimanti.
Ailenda ezers

**Ailenda ezers** ( — ‘salu ezers’) ir ezers Kanādā, Manitobas provinces austrumos. Ezerā ap 7500 salu ar kopējo platību 180 km². Uz vienas no salām atrodas ciematiņš Ailendleika.
Krievijas karogs

thumb|right|Krievijas Federācijas valsts karogs

**Krievijas Federācijas valsts karogs** (krievu: *Государственный флаг Росси́йской Федерации*) ir Krievijas Federācijas oficiāls valsts simbols. Valsts karogs ir oficiāla valsts atšķirības zīme, kuras apraksts ir nosakāms ar likumu.

Krievijas Federācijas valsts karogu pārstāv taisnstūra audekls, kas sastāv no trijām vienādas formas horizontālām svītrām: augšējā - balta, vidējā - zila un apakšējā - sarkana. Karoga platuma attiecība pret tā garumu ir 2:3.

## Vēsture
thumb|Krievijas karogi no grāmatas "Jaunā holandiešu kuģubūve" (1699-1700)
17. gadsimta beigās cars Pēteris I no Nīderlandes, kur viņš mācījās kuģubūves lietas, atveda šo karoga krāsu salikumu uz Krieviju, un vispirms tās bija tirdzniecības karogā. Baltā krāsa simbolizēja caru, zilā- aristokrātiju, bet sarkanā - tautu.

## Atsauces

## Ārējās saites
Medana

**Medana** () ir pilsēta Indonēzijas rietumos, Ziemeļsumatras provinces galvaspilsēta. Atrodas Sumatras salas ziemeļrietumos. Tā ir Sumatras lielākā pilsēta un trešā lielākā Indonēzijas pilsēta (aiz Džakartas un Surabajas).

Pilsētā ir jaukts iedzīvotāju etniskais satāvs. Medanas pamatiedzīvotāji ir bataki, pastāv ievērojama javiešu kopiena, kā arī diezgan liela tamilu kopiena. Uzņēmējdarbība pārsvarā ir ķīniešu rokās.

Medanas centrā saglabājusies koloniālā laika nīderlandiešu arhitektūra. Pilsētas ielās ir ievērojams skaits moto un velo rikšu.

## Vēsture
Līdz pat deviņpadsmitā gadsimta vidum Medana attīstījās lēni. XIX gadsimta 60. gados nīderlandiešu kolonisti, kas Medanas apkārtni pārvaldīja jau kopš 1658. gada, ierīkoja tabakas plantācijas. Medanas attīstība paātrinājās, un tā īsā laikā kļuva par Ziemeļsumatras galveno centru, kas sāka valdīt pār attīstību Indonēzijas rietumdaļā.

Pilsētas tiesības Medana ieguva 1918. gadā.

## Ģeogrāfija
Medanas pilsētas platība ir 26 510 hektāri (265,10 km²) jeb 3,6% no kopējās Ziemeļsumatras teritorijas. Tādējādi, salīdzinot ar citām pilsētām / reģioniem, Medanā ir salīdzinoši maza teritorija ar samērā lielu iedzīvotāju skaitu. Ģeogrāfiski Medanas pilsēta atrodas 3° 30' - 3° 43' ziemeļu platuma un 98° 35' - 98° 44' austrumu garuma. Šī iemesla dēļ Medanas pilsētas topogrāfijai ir tendence slīpties uz ziemeļiem un tā atrodas 2,5 - 37,5 metru augstumā virs jūras līmeņa.

## Atsauces

## Ārējās saites
Eindhovena

thumb|250px|''Evoluon'' konferenču zāle Eindhovenā
**Eindhovena** () ir pilsēta Nīderlandes dienvidrietumos, Ziemeļbrabantes provincē pie Domelas upes.

Tā ir plašāk pazīstama kā pilsēta, kurā 1891. gadā radās elektronikas kompānija *[[Philips]]*. Ekonomikā pazīstama arī kā kravas auto ražotāja *[[DAF]]* galvenās mītnes un rūpnīcas vieta.

Mūsdienās liels tehniskās izglītības centrs — šeit atrodas 1956. gadā dibinātā Eindhovenas Tehniskā universitāte. 2005. gadā trešdaļa no investīcijām pētniecībā Nīderlandē tika realizētas Eindhovenā un tās apkārtnē. Ceturtā daļa no pilsētas darbavietām ir tehnoloģijas un IT sfērā.

## Vēsture
Eindhovena pirmoreiz minēta rakstos 1232. gadā, kad Brabantes grāfs Henriks I piešķīra tai pilsētas tiesības. 1486. gadā to nopostīja Gelderlandes karaspēks. 1554. gadā ugunsgrēks nopostīja 75% māju. Nīderlandes revolūcijas laikā to vairākkārt ieņēma gan nīderlandieši, gan spāņi. Kara beigās tā palika Spānijas sastāvā, tomēr 1629. gadā iekļāvās Nīderlandē.

Rūpnieciskās revolūcijas laikā 19. gadsimtā Eindhovena ar kanāliem tika savienota ar apkārtējām pilsētām un šeit attīstījās tabakas un audumu ražošana.

1891. gadā pilsētā dibināts uzņēmums *[[Philips]]*, kuram līdz 1990. gadu beigām šeit bija galvenais birojs, kā arī ražotnes.

Otrā pasaules kara laikā pilsēta smagi cieta bombardēšanā, no vēsturiskās apbūves maz kas saglabājies.

## Cilvēki
Eindhovenā dzimuši:

* Kristians Albērss (*Christijan Albers*, 1979—) — Formula 1 pilots
* Jans de Bonts (*Jan de Bont*, 1943—) — kinorežisors
* Frics Filips (*Frits Philips*, 1905—2005) — uzņēmējs
* Pols Hārhūss (*Paul Haarhuis*, 1966—) — tenisists
* Filips Koku (*Phillip Cocu*, 1970—) — futbolists

## Atsauces

## Ārējās saites
Mandalaja

**Mandalaja** () ir pilsēta Mjanmas centrālajā daļā pie Iravadi upes. Otrā lielākā Mjanmas pilsēta, Mandalajas apgabala centrs un pēdējā pirmskoloniālā laika Mjanmas galvaspilsēta. Mandalajas cietoksnis izpostīts Otrā pasaules kara laikā, tomēr pēc kara atjaunots.

## Vēsture
Pilsētu 1859. gada 23. maijā dibināja Birmas karalis Mindons un līdz 1885. gadam tā bija Birmas galvaspilsēta. Trešā Birmas kara laikā to ieņēma britu karaspēks, un tā kļuva par Augšbirmas adminstratīvo centru.

Otrā pasaules kara laikā cauri pilsētai gāja stratēģiski svarīgs ceļš, pa kuru briti apgādāja Ķīnas valdības karaspēku. Lai pārtrauktu preču piegādi, 1942. gada 2. maijā Mandalaju ieņēma japāņu atbalstītā Birmas Neatkarības armija. Briti bombardēja pilsētu, nopostot Mandalejas cietoksni, tomēr ieņēma to tikai 1945. gada martā.

## Kutodavas pagoda
Mandalaja ir Mjanmas budisma centrs. Tajā atrodas vairāk nekā 700 pagodu. Kutodavas pagodā (*Kuthodaw Pagoda*) atrodas t.s. "budistu bībele" — 729 akmens plāksnes, kurās iegravēts viss budisma Pāli kanons. Katra plāksne ievietota atsevišķā stupā.

## Galerija

Mandalay-Shwe Inn Bin-10-gje.jpg
Mandalay-Shwe Inn Bin-66-Brunnen-gje.jpg
Mandalay-Sein Myint Tapestry-16-Wandteppich-gje.jpg
Mandalay-Goldschlaeger-04-gje.jpg
Mandalay-Markt-42-Gasflaschen-gje.jpg
Mandalay-Transport-66-gje.jpg


## Atsauces

## Ārējās saites
Blok DM-SL

**Blok DM-SL** ()- kosmiskais velkonis, kuru izmanto nesējraķetēs Zeņit kā augšējo pakāpi. DM-SL ir pakāpes Blok DM-2M modifikācija, īpaši pielāgota Zeņit un palaišanai no okeāna platformas.

Pakāpē tiek izmantots dzinējs 11D58M.

Blok DM-SL izmantota nesējraķetē:
* Zeņit-3SL
Natalas "America"

**América Futebol Clube**, arī vienkārši **América** (vai **América de Natal**), ir Brazīlijas futbola komanda no Natalas, Riugrandi du Norti štatā. Klubs dibināts 1915. gada 14. jūlijā.
Amerika (nozīmju atdalīšana)

**Amerika** var būt:

* Amerika — pasaules daļa, kas ietver Dienvidameriku un Ziemeļameriku;
* Amerikas Savienotās Valstis — valsts Ziemeļamerikā, kuru arī nereti saīsinātā veidā dēvē par Ameriku;
* Natalas "America" — Brazīlijas futbola klubs;
* Amerika (singls) — vācu grupas *Rammstein* otrais singls no ceturtā studijas albuma *Reise, Reise*.

## Skatīt arī
* Amerigo Vespuči
* Ameriks
Beluorizonti "Atletico Mineiro"

**Clube Atlético Mineiro**, zināms arī vienkārši kā **Atlético Mineiro**, ir Brazīlijas futbola klubs no Beluorizonti Minasžeraisas štatā. Dibināts 1908. gada 25. martā, tas ir viens no tradīcijām bagātākajiem klubiem Brazīlijas futbolā. Pirmā oficiālā spēle tika aizvadīta 1909. gada 21. martā pret *Sport Club Futebol*. Komanda spēlē kreklos ar melnām un baltam vertikālām svītrām, melnos šortos un baltās zeķēs.

Komandas iesauka visā valstī ir *Galo*, kas portugāļu valodā nozīmē gailis, kas ir arī kluba talismans. Klubs uzvarēja pirmajā oficiālajā Brazīlijas čempionātā, kurš notika 1971. gadā. Vēl klubs divreiz triumfējis CONMEBOL Cup, kā arī 42 reizes Minasžeraisas štata čempionātā. Klubs tikai vienu sezonu nav spēlējis Brazīlijas čempionāta augstākajā līgā un ir viena no stabilākajām komandām, piedaloties Brazīlijas čempionāta 14 finālos vai pusfinālos.

Atlético atbalstītāji ir vieni no kaislīgākajiem Brazīlijā. Komanda savas mājas spēles aizvada *Mineirão* stadionā, kurs tiek dalīts ar vietējie sāncenšiem *[[Cruzeiro Esporte Clube|Cruzeiro]]*.

## Ārējās saites
Elektronstaru lampa

**Elektronstaru lampa** ir vakuuma elektroierīce, kuras darbība pamatojas uz viena vai vairāku elektronu kūļu (staru) formēšanu,kā arī intensitātes un novietojuma vadīšanu.

## Uztverošās elektronstaru lampas
thumb|350px|Tipiska divstaru oscilogrāfiskā lampa
Šī tipa elektronstaru lampas paredzētas redzama (optiska) attēla iegūšanai uz ekrāna, kurš spējīgs spīdēt elektronu stara iedarbībā, vai arī iegūtā attēla reģistrācijai un saglabāšanai gaismjutīgā slānī.

### Uztverošo elektronstaru lampu tipi
* Kineskopi - visvairāk pazīstamās elektronstaru lampas, ko lieto televizoru un datoru displejiem.
* Oscilogrāfiskās lampas - līdzīgas kineskopiem, taču elektronu kūlis tajās tiek vadīts nevis ar novirzes spoļu magnētisko lauku, bet elektrostatiski ar speciālām novirzes plāksnēm lampas iekšpusē.
* Indikācijas elektronstaru lampas (potencialoskopi).
* Iegaumējošās elektronstaru lampas.

### Uztverošo elektronstaru lampu galvenie elementi
* **[[Elektronu lielgabals]]** - elektrodu sistēma, kas veido un fokusē elektronu staru, kā arī ļauj vadīt tā intensitāti.
* **Novirzes un fokusēšanas sistēma** - speciāli elektrodi, kas paredzēti elektronu stara vadīšanai pa ekrānu un fokusēšanai uz to. Kineskopiem šī sistēma atrodas ārpus lampas un nav tās sastāvdaļa (spoles, ko uzmauc uz kineskopa kakliņa).
* **Ekrāns** - luminofora slānis, kas uznests uz stikla virsmas lampas platākajā galā, pretim elektronu lielgabalam. Luminofors sastāv no dažādām vielām, kas spēj spīdēt, ja tās bombardē ar elektroniem. Melnbaltajiem kineskopiem nepieciešami luminofori, kas dod baltu gaismu, krāsainajiem - triju veidu luminofori, kas spīd sarkanā, zaļā un zilā krāsā. Oscilogrāfu lampām, kas paredzētas procesu vizuālai novērošanai, visbiežāk lieto ekrānus ar zaļiem luminoforiem, jo cilvēka acs ir visjutīgākā pret zaļu gaismu. Iegaumējošām lampām attēls uz ekrāna spēj noteiktu laiku saglabāties nemainīgā veidā (redzamā vai arī ar aci neredzamā, bet "nolasāmā" - pārveidojamā elektriskos signālos).

## Raidošās elektronstaru lampas
thumb|250px|Melnbaltajai televīzijai paredzēts superortikons
Raidošās elektronstaru lampas paredzētas optiskā attēla pārveidošanai elektriskos televīzijas signālos. Galvenais šādu lampu elements ir speciāls **fotokatods** - gaismas jutīgs slānis uz lampas balona iekšējās virsmas, kas spēj gaismas enerģiju pārveidot elektriskajā enerģijā (tam piemīt fotoemisijas īpašība).

### Raidošo elektronstaru lampu tipi
* Ortikoni
* Superortikoni
* Ikonoskopi
* Superikonoskopi
* Vidikoni
* Disektori
Resifi "Santa Cruz"

**Santa Cruz Futebol Clube** vai vienkārši **Santa Cruz** ir Brazīlijas futbola klubs no Resifi pilsētas Pernambuku štatā.

Komanda 24 reizes uzvarējusi Pernambuku štata čempionātā, pēdējoreiz 2005. gadā.

## Ārējās saites
* Offciālā vietne — to administrē atbalstītāju grupa *Coralnet*
* Blogs par klubu 
* RSSSF Brazil — Pilns saraksts ar Pernambuku štata čempionāta rezultātiem.
Sport Club do Recife

**Sport Club do Recife**, pašā pilsētā zināms arī kā **Sport** un reģionā kā **Sport Recife**, ir Brazīlijas sporta klubs no Resifi, Pernambuku štata, kurš plašāk pazīstams ar savu futbola komandu.

Klubam vēsturiski ir sīva sāncensība ar citu vietējo klubu *[[Clube Náutico Capibaribe]]*, abu komandu derbijs zināma kā *Clássico dos Clássicos*.

## Ārējās saites
* Oficiālā vietne
Japānas himna

**"Kimi Ga Yo"** (君が代) ir Japānas valsts himna, kuras teksts ir tikai sešas rindas garš.

## Himnas vārdi
君が代は *(Kimi ga yo wa)*
千代に *(Chiyo ni)*
八千代に *(Yachiyo ni)*
細石の *(Sazare ishi no)*
巌となりて *(Iwao to narite)*
苔の生すまで *(Koke no musu made)*
  
## Tulkojums
*Tavs valdnieka mūžs*
*Lai tūkstoš,*
*Astoņtūkstoš paaudzes ilgst,*
*Kamēr sīki oļi*
*Milzu klintī saaugs*
*Un tā sūnām apaugs*

## Vēsture
Šī vārsma atrodama 10. gadsimtā sastādītajā dzejas antoloģijā "Kokinsjū", melodiju 1880. gadā komponējis mūziķis Hajasi Hiromori. Kopš 1893. gada pēc Izglītības ministrijas norādījuma tā dziedama valsts svētku dienās, sporta sacensībās un citos pasākumos kā valsts himna, bet tikai 1999. gadā pēc visai asām diskusijām Japānas parlaments un valdība beidzot oficiāli apstiprināja valsts karogu un valsts himnu.
Japānas imperatora zīmogs

**Japānas imperatora zīmogs** () ir imperatora ģimenes ģerbonis (紋 (*mon*)), viens no Japānas valsts simboliem. Oficiāli Japānai nav valsts ģerboņa un imperatora zīmogs lielākajā daļā situāciju, kad nepieciešama valsts heraldiska simbola reprezentācija (piemēram, pasēs), pilda šo funkciju.

Imperatora zīmogs ir stilizēts dzeltenas vai oranžas krāsas 16 ziedlapiņu krizantēmas zieds, apvilkts ar melnu vai sarkanu līniju. Katrs nākamais imperatora ģimenes pēctecis lieto nedaudz izmainītu zīmoga dizainu.

Krizantēmas zieda attēlu kā personīgo zīmogu pirmais sāka izmantot imperators Go Toba. Kā imperatora ģerboni to ieviesa no 1869. gadā. Meidzi restaurācijas laikā no 1871. gada šo simbolu aizliedza lietot visiem, izņemot Japānas imperatoru. Pēc 2. pasaules kara šo aizliegumu atcēla.

Citi imperatora ģimenes locekļi lieto ģerboni ar 14 ziedlapiņām. 16 ziedlapu zīmogs tiek lietots pasēs, ordeņos, parlamenta zīmotnēs, imperatora standartā u.c.

## Skatīt arī
* Japānas karogs
Trepis iz nakurīni

**"Trepis iz nakurīni"** ir grupas Borowa MC debijas albums, kas izdots 2005. gada novembrī. Visas dziesmas šajā albumā ir latgaliešu valodā. 2005. gadā albums tika atzīts par gada labāko hip hop albumu. Populārākā albuma dziesma ir "Vysskaisuokajai meitiņai", radio staciju apritēs nonāca arī dziesmas "Maņ navajag", "I kod līsmeņa soak dzist" un "Siļva". Albumā kā viesmākslinieki piedalījās Mārtiņš Freimanis un grupa Bez PVN. 2007. gadā albums saņēma Zelta disku par pārdotajām 5000 kopijām.

## Dziesmu saraksts
# "Es eju nu Latgalis" — 3:09
# "Kod nakod" — 3:23
# "Maņ navajag" — 3:05
# "Sašyutuo rāta" — 3:10
# "Dvēselis osorys" — 3:59
# "Klauns" — 4:19
# "Siļva" — 3:07
# "Latgaļu party" — 3:04
# "I kod līsmeņa soak dzist" — 3:45
# "Vysskaistuokajai meitiņai" — 3:09
# "Spūguleits" — 2:14
# "Kas mainēsīs?" — 2:08
# "Savā naziņā" — 3:03
Paulista Futebol Clube

**Paulista Futebol Clube**, vai vinekārši **Paulista**, ir Brazīlijas futbola klubs no Žundjai pilsētas Sanpaulu štatā. Klubs dibināts 1909. gada 17. maijā.

Komanda savas mājas spēles aizvada *Estádio Jayme Cintra* stadionā, kura ietilpība ir 15 000 skatītāju. Komandas formas ir melnas ar baltām svītrām un baltiem šortiem un getrām.

## Vēsture
1903. gadā *Companhia Paulista de Estradas de Ferro* ("Sanpaulu dzelzceļa kompānija") darbinieki nodibināja klubu *Jundiahy Football Club*. 1908. gadā dalībnieku laika trūkuma dēļ klubs tika likvidēts. 1909. gadā kluba bijušie atbalstītāji un spēlētāji dibināja jaunu klubu — *Paulista Futebol Clube*.

Klubs spēlē zemākajās Brazīlijas futbola līgās, bet 2005. gada *[[Brazīlijas kauss futbolā|Copa do Brasil]]* turnīrā tas parūpējās par pārsteigumu un tika līdz finālam, kurā uzvarēja *[[Fluminense Football Club|Fluminense]]* klubu. Nākamajā sezonā klubs pirmoreiz piedalījās *[[Copa Libertadores]]* turnīrā.

## Ārējās saites
* Oficiālā vietne
Clube Náutico Capibaribe

***Clube Náutico Capibaribe***, pazīstams arī kā vienkārši ***Náutico***, ir Brazīlijas sporta klubs no Resifi aglomerācijas, Pernambuku štata. Šis sporta klubs plašāk pazīstams ar savu futbola komandu.

*Náutico* ir vienīgā futbola komanda no Pernambuku, kura ir sešas reizes pēc kārtas uzvarējusi štata čempionātā (no 1963. līdz 1968. gadam). Klubam vēsturiski ir sīva sāncensība ar citu vietējo klubu *[[Sport Club do Recife]]*, abu komandu derbijs zināma kā *Clássico dos Clássicos*.

*Náutico* klubam pieder peldēšanas arēna, kurā atrodas Olimpisko spēļu standartiem atbilstošs peldbaseins. Klubā pārstāvēti arī citi sporta veidi kā skrituļhokejs, basketbols, volejbols, rokasbumba, sieviešu futbols, telpu futbols, teniss, brazīļu džiudžitss, džudo, karatē un kluba dibināšanas sports airēšana. *Náutico* talismans ir oposums, ko sauc par *"timbu"*.

## Ārējās saites
Paulista

**Paulista** var būt:

* Paulista — pilsēta Brazīlijā;
* *[[Paulista Futebol Clube]]* — Brazīlijas futbola klubs;
* Gabriels Paulista (*Gabriel Paulista*; dzimis 1990) — Brazīlijas futbolists.
Kuritibas "Coritiba"

**Coritiba Foot Ball Club**, biežāk zināms kā **Coritiba**, ir Brazīlijas futbola klubs no Kuritibas Paranas štatā. Tas ir vecākais klubs štatā. 1985. gadā klubs pirmo un vienīgo reizi uzvarēja Brazīlijas čempionātā.

1909. gadā vairāki jaunieši, kuri bija Kuritibas vācu kopienas pārstāvji no vingrošanas kluba *Clube Ginástico Teuto-Brasileiro* izveidoja domubiedru grupu. Tā gada septembrī viens no jauniešiem, Frederiko Frics Esenfelders, uz klubu atnesa ādas futbola bumbu. Viņš kolēģiem izskaidroja noteikumus un tie sāka spēlēt draudzības spēles *Quartel da Força Pública* laukumā. 12. oktobrī viņi nodibināja *Coritibano Football Club*.

23. oktobrī komanda aizvadīja savu pirmo spēli Pontagrosas pilsētā pret *Club de Foot-Ball Tiro Pontagrossense* komandu, ko bija izveidojuši angļu izcelsmes Pontagrosas dzelzceļa kompānijas darbinieki. Spēlē ar 1-0 uzvarēja mājinieki. *Coritiba* sastāvā spēlēja kluba dibinātāji: Arturs Hauers, Alfredu Labšs, Leopoldu Obladens, Roberts Jukšs, Karloss Šlenders, Frics Esenfelders, Karls Maške, Valdemars Hauers, Rudolfs Kastrups, Adolfu Millers, Emiliu Dītrihs, Erothīdss Kalbergs un Arturs Iversens.

## Ārējās saites
* Oficiālā vietne 
* Coxanautas 
* Império Alviverde 
* FC Coritiba krievu fanu vietne
A.S. Livorno Calcio

***A.S. Livorno Calcio*** ir itāļu futbola klubs no Livorno, Toskānas. Klubs tika dibināts 1915. gadā, un tas šobrīd spēlē *Eccellenza* līgā (Itālijas futbola 5. līmenis). Komanda savas mājas spēles aizvada Armando Piki stadionā, kura ietilpība ir 19 238 skatītāju vietas.

## Sasniegumi
* **[[Itālijas futbola čempionāta A sērija|Itālijas čempionāts / A sērija]]**
** Vicečempioni (2): 1919–20, 1942–43
* **[[Itālijas futbola čempionāta B sērija|B sērija]]**
** Čempioni (2): 1932–33, 1936–37
** Vicečempioni (1): 1939–40
* **C sērija/C1 sērija/''Lega Pro**''
** Uzvarētāji (3): 1963–64, 2001–02, 2017-18

## Atsauces

## Ārējās saites

*
Buenosairesas "River Plate"

**Club Atlético River Plate**, zināms arī kā **River Plate** vai vienkārši **River**, ir populārs Argentīnas sporta klubs, plašāk pazīstams ar savu futbola komandu. Tā mājvieta atrodas Buenosairesas apkaimē Nunjesā un tā spēlē Estadio Monumental Antonio Vespucio Liberti stadionā. Viņu galvenie sāncenši ir Buenosairesas "Boca Juniors" klubs un abu šo klubu savstarpējās spēles sauc par *Superclásico*.

center|800px|

## Sasniegumi

* Argentīnas futbola pirmā divīzija
** Čempioni (38):1920 AAm, 1932 LAF, 1936 (Copa Campeonato), 1936 (Copa de Oro) 1937, 1941, 1942, 1945, 1947, 1952, 1953, 1955, 1956, 1957, 1975 Metropolitano, 1975 Nacional, 1977 Metropolitano, 1979 Metropolitano, 1979 Nacional, 1980 Metropolitano, 1981 Nacional, 1985–86, 1989–90, 1991 Apertura, 1993 Apertura, 1994 Apertura, 1996 Apertura, 1997 Clausura, 1997 Apertura, 1999 Apertura, 2000 Clausura, 2002 Clausura, 2003 Clausura, 2004 Clausura, 2008 Clausura, 2014 Final, 2021, 2023
* Argentīnas kauss futbolā
** Kausa ieguvēji (3): 2016, 2017, 2019
* Argentīnas Superkauss futbolā
** Kausa ieguvēji (3): 2017, 2019, 2023
## Atsauces

## Ārējās saites

* Argentina - CA River Plate - Results, fixtures, squad, statistics, photos, videos and news - Soccerway
Melvila ezers

**Melvila ezers** () ir estuāra ezers Kanādas austrumos, Ņūfaundlendas un Labradoras provincē, Labradoras jūras piekrastē.

Melvils nav klasisks ezers bet gan jūras līcis, jo tas atrodas vienā augstumā ar jūras līmeni un ir tieši savienots ar jūru. Ezers ir Hamiltona līča turpinājums Labradoras pussalas iekšienē un to ietekmē okeāna plūdmaiņas. Ietek Čērčilas un Naskaupi upes. Ezeru ielenc augsti kalni. Prāmju satiksme savieno ezera krastā esošo Hepiveli-Gūsbejas ciematu un Atlantijas okeāna krastā esošo Kārtraitu.

## Atsauces

## Ārējās saites
Melvils

**Melvils** *(Melville)* var būt:

* Melvila ezers — ezers Kanādā;
* Hermans Melvils — amerikāņu rakstnieks;
* Ričards Melvils-Hols — īstais populārās mūzikas izpildītāja *[[Moby]]* uzvārds;
* Žans Pjērs Melvils (*Jean-Pierre Melville*, 1917—1973), franču kinorežisors un aktieris.
Bergamo "Atalanta"

**Bergamo "Atalanta"** ir profesionāls Itālijas futbola klubs no Bergamo pilsētas Lombardijas reģionā. Klubs ir dibināts 1907. gadā un pašlaik spēlē A sērijā. Mājas spēles aizvada *Atleti Azzurri d'Italia* stadionā. Komanda ir vienreiz (1962.–1963. gada sezonā) izcīnījusi Itālijas kausu.

## Komandas sastāvs
*Sastāvs .*

## Sasniegumi
* **[[Itālijas kauss futbolā|Itālijas kauss]]**
** Kausa ieguvēji (1): 1962–63
** Finālisti (5): 1986–87, 1995–96, 2018–19, 2020–21, 2023–24
* **[[Itālijas futbola čempionāta B sērija|B sērija]]**
** Čempioni (6): 1927–28, 1939–40, 1958–59, 1983–84, 2005–06, 2010–11
** Vicečempioni (4): 1936–37, 1970–71, 1976–77, 1999–00 
* **C1 sērija**
** Grupas uzvarētāji (1): 1981–82
* UEFA Eiropas līga
** Čempioni (1): 2023–24

## Atsauces

## Ārējās saites

* Oficiālā kluba vietne
Aveljanedas "Arsenal de Sarandi"

**Arsenal Fútbol Club**, parasti saukts **Arsenal de Sarandí** vai vienkārši **Arsenal**, ir futbola klubs no Sarandi priekšpilsētas Aveljanedā, Argentīnā. To 1957. gadā dibināja brāļi Grondonas. Klubs šobrīd spēlē Argentīnas čempionāta augstākajā līmenī, *Primera División*. Mājas spēles tas aizvada Hulio H. Grondonas stadionā, kas nosaukts viena no dibinātāju vārdā ar ietilpību 16 300 vietas. To atklāja 1964. gada, bet līdz 2004. gadam neizmantoja augstākās līgas spēlēm. Kluba krāsas ir sarkana un gaiši zila, lai godinātu vienu no Aveljanedas tradicionālajām komandām. Viņi nekad nav uzvarējuši Argentīnas līgā. Kluba pirmais lielais tituls bija *[[Copa Sudamericana]]* 2007. gadā.
Kaniapisko ūdenskrātuve

**Kaniapisko ūdenskrātuve** () ir ūdenskrātuve Kanādas austrumos, Kvebekas provinces ziemeļos, Labradoras pussalā. *Brisay* hidroelektrostacijas rezervuārs Kaniapisko upē, daļa no *Hydro-Québec* Džeimsa līča projekta hidroelektriskā kompleksa.

Uzpludināta laikaposmā no 1981. gada līdz 1984. gadam, dambis tika celts laikaposmā no 1981. gada līdz 1983. gadam, aizšķērsojot Kaniapisko upi un novirzot tās ūdeņus Lagrandas pietekā Laforžā. Aizsprosta augstums ir 56 metri. Elektrostacijas jauda ir 469 MW. Ūdens līmenis ūdenskrātuvē mainās par 12,9 metriem. Ūdens apmaiņas periods — 2,2 gadi. Nosaukta pēc tajā apvidū bijušā un ūdenskrātuves celtniecības gaitā pārpludinātā  lielā Kaniapisko ezera.

Aptuveni četras reizes lielāka, nekā šeit agrāk esošie ezeri. Ūdenskrātuves apkaimē taiga, šeit ir mūžīgā sasaluma zona. 1981. gadā līdz ūdenskrātuvei izbūvēts grants ceļš (*la Route Transtaïga*). Vieta reti apdzīvota, ezera krastā nav nevienas pastāvīgas apmetnes.

## Atsauces

## Ārējās saites
Abitibi ezers

**Abitibi ezers** () ir ezers Kanādas vidienē, uz Ontārio un Kvebekas provinču robežas.

Ezers ir sekls, tā krastos aug skrajš mežs. Iztek Abitibi upe. Pirmoreiz kartē atzīmēts 1685. gadā. Agrāk ezeru izmantoja Hudzonas līča kompānija kā ceļu tās laivām, kas pārvadāja kažokādas no ziemeļiem. Kopējā ezera salu platība ir . Algonkinu valodā *abitibi* nozīmē ‘vidējie ūdeņi’, jo upes ziemeļos no ezera plūst uz ziemeļiem, uz Hudzona līci, bet upes dienvidos no tā — uz dienvidiem, uz Sentlorensas upi.

Ezers ir atlieka no agrākā daudz lielākā pēcleduslaikmeta ezera — Bārlova-Odžibveja ezera.
Double Faced Eels

**Double Faced Eels** jeb **Divkosīgie Zuši** ir rokgrupa no Latvijas, kas izveidota 2000. gadā. Grupa plašāku atpazīstamību Latvijā ieguva 2005. gadā ar dziesmu "Zilais valis" un tai sekojošo tāda paša nosaukuma albumu.

## Pārskats
2000. gada aprīlī grupu dibināja ģitāristi Mārtiņš Gailītis (Marka) un Ernests Tomaševskis (Tomis), kā arī bundzinieks Rihards Neverovskis (Jims). Iesākumā grupai nebija solista, līdz 2002. gadā tai pievienojās vokāliste *Cherry*. Pēc nesaskaņām starp mūziķiem un solisti, viņa drīz grupu pameta, bet par "Double Faced Eels" vadošo vokālistu izvirzījās ģitārists Marka. 2004. gadā grupā paliek vienīgi Marka un Rihards, tādēļ klāt tiek pieaicināti ģitāristi Eduards Zagainovs (Chikys) un Reinis Briģis. 2004. gada nogalē Latvijas radio staciju topos ar diezgan labām sekmēm startēja pirmais "Double Faced Eels" radiosingls "To Take Breathe". 

2005. gada sākumā "Double Faced Eels" atstāja bundzinieks Rihards, savukārt grupai pievienojās viņa aizvietotājs Pauls Ķesteris. Kopš tā laika grupas sastāvs nav mainījies. 2005. gada martā "Double Faced Eels" otrais radiosingls "Prasīt aizmirsto" kļuva par pirmo grupas Latvijas Mūzikas topa nr.1 dziesmu. Šai dziesmai tika uzņemts arī pirmais grupas videoklips. Taču lielāku atpazīstamību izpelnījās nākamā grupas dziesma "Zilais valis", pateicoties nekaunīgajam dziesmas tekstam. Vasarā grupa uzstājās Prāta Vētras koncertturnejā kā iesildītājmākslinieki. Rudenī klāt bija nākamais radio singls "16", kas ir Olga Rajeckas dziesmas "Kad man vairs nebūs sešpadsmit" *kaverversija*. 

Grupa divas reizes tika nominēta 2005. gada Latvijas Mūzikas ierakstu gada balvai: dziesma "Zilais valis" tika izvirzīta labākās roka dziesmas titulam, savukārt grupa kandidēja uz gada labāko debitantu statusu. 2006. gada 11. janvārī klajā nāca "Double Faced Eels" debijas albums "Zilais valis", kas tika nominēts Gada balvai kā labākais roka albums. Gada pirmajā pusē radiostacijās nonāca vēl divi radiosingli no "Pa jokam" un "Krokodils" (kurai arī uzņemts videoklips). 2006. gada septembrī "Double Faced Eels" nāca klajā ar jaunu dziesmu "Dagmāra", kurai tika iedziedātas arī krieviskā un angliskā versija, attiecīgi "Татьяна" un "Jennifer". 

2007. gada sākumā labus panākumus Latvijas radiostaciju topos guva kopā ar dziedātāju *[[Jenny May]]* izpildītā Zigmara Liepiņa dziesma "Bez puišiem nevar", kas sasniedza 1. vietu Latvijas Mūzikas topā. 1. maijā klajā nāca "Double Faced Eels" otrais albums ar nosaukumu "Kurš gribēja nogalināt Džūliju? Nezinu, bet trāpīja mums". 2007.gada gada nogalē grupa tika nominēta MTV Ema balvai Best Baltic Act. Taču balvu ieguva lietuviete Jurga.

## Grupas sastāvs
* Mārtiņš Gailītis (Marka) - balss, ģitāra
* Reinis Straume - balss, ģitāra
*Viktors Maslovs - basģitāra

## Diskogrāfija
* "Zilais valis" (2006)
* "Kurš gribēja nogalināt Džūliju? Nezinu, bet trāpīja mums" (2007)
* "Vēl patiesāk" (2010)
* "Atspulgs" (2018)
* "Neformāts" (2020)

## Ārējās saites
* Grupas mājaslapa
Kristiansanna

**Kristiansanna** () ir pilsēta Norvēģijas galējos dienvidos, viens no Agderes filkes administratīvajiem centriem.

Pilsētu  nodibināja Dānijas karalis Kristiāns IV. Pilsēta attīstījās kā tirdzniecības centrs.

Pilsētas austrumu pievārtē atrodas pazīstams zooloģiskais dārzs (*Kristiansand Dyrepark*). Pilsētā atrodas kuģu celtniecības un remonta uzņēmumi.

## Cilvēki
* Jenss Bjernebū (*Jens Bjørneboe*, 1920—1976) — rakstnieks
* Mete Mārita (*Mette-Marit av Norge*, 1973) — kroņprincese
* Andrēass Tūrkildsens (*Andreas Thorkildsen*, 1982) — vieglatlēts

## Atsauces

## Ārējās saites
Johoas ezers

**Johoas ezers** () ir lielākais Hondurasas iekšzemes ezers.

Atrodas senu vulkānu veidotā ieplakā. Ezera rietumu pusē ļoti stāvs, kalnains krasts; kalnu augstums pārsniedz 2600 metrus un tajos izveidots Santabarbaras nacionālais parks. Austrumu krastā — Seroasulas Meambaras nacionālais parks, austrumu, dienvidu un ziemeļu piekraste purvaina. Ezera piekrastē trīs veidu meži: tropiskie, priežu un mitrie. Populāra zvejas vieta. Ezera apkaimē bagāta flora un fauna — 407 sugu putni un 802 augu sugas. Lielo daudzveidību veicina augstais nokrišņu daudzums () ezera apkārtnē. Divas endēmas orhideju sugas, kopumā 15 endēmas sugas. Ezera apkaimi apdraud mežu izciršana, noganīšana un infrastruktūras attīstība. Ezera iztekā hidroelektrostacija. Ūdens līmenis ezerā pakāpeniski krītas.

Ezera ziemeļu piekrastē senās Lenkas kultūras apmetnes Losnaranhosas atliekas (200. gads). Šeit atrodas senu celtņu drupas, neizpētītas piramīdas. Šī kultūra šeit attīstījās pirms maiju kultūras un kādu laiku eksistēja līdzās tai.

Kopš 2005. gada Johoas ezera baseins ir iekļauts Rāmsaras konvencijas aizsargājamo vietu sarakstā.

## Ārējās saites
Petenicas ezers

**Petenicas ezers** () ir ezers Gvatemalas ziemeļu daļā. Ezera apkaimē saglabājusies salīdzinoši pirmatnēja daba.

Uz ezera salas atrodas ainaviskā Floresas pilsēta. Ezera krastos atrodas pēdējās neatkarīgās maiju galvaspilsētas Tajasalas atliekas.

Ezers ir kriptodepresija — tā gultne atrodas zemāk par jūras līmeni. Ezeram nav iztekas, līdz ar to ezerdobē arī ledus laikmetā atradās ūdens un tā gultnē atrodama vairāk kā 100 metrus bieza nogulumu kārta, kas glabā informāciju par seno klimatu un vides izmaiņām šajā planētas daļā. Vairākkārt ir notikušas ezera gultnes nogulumu izpētes, kas devušas bagātīgu zinātnisko materiālu.

## Ārējās saites
* Petenicas ezera nogulumu pētījumu atskaites 
* Guatemala Lakes
* Guatemala Fauna
Setubala

**Setubala** () ir sena pilsēta Portugāles centrālajā daļā pie Sadu upes ietekas Atlantijas okeāna Setubalas līcī. 20. gadsimta pirmajā pusē Setubala bija svarīgs Portugāles zivju (sevišķi sardīņu) ieguves un pārstrādes centrs. Mūsdienās attīstās kā kūrortpilsēta, pateicoties lieliskajām pludmalēm. Pilsētas pievārtē atrodas Ford autorūpnīca.

## Vēsture
Setubalā jau pirms romiešu ierašanās bija feniķiešu apmetne. Romiešu laikos (1. gs. p. m. ē. - 4. gs.) Setubala kļuva par zvejniecības centru. 7. gadsimtā apkārtnē ienāca vestgoti, bet 7. gs. - arābi, kuri valdīja līdz 12. gadsimtam. 1755. gadā pilsēta cieta lielā zemestrīcē. Labā klimata dēļ 16.—18. gadsimtā daudzi portugāļu augstmaņi Setubalā un tās apkārtnē uzcēla savas ārpilsētas rezidences. 1860. gadā Setubala ieguva pilsētas tiesības.

## Cilvēki
thumb|235px|Jēzus klosteris Setubalā
Setubalā dzimuši:
* Žuzē Mouriņu (*José Mourinho*, 1963-) - futbola treneris

## Atsauces

## Ārējās saites
Empoli FC

***Empoli Football Club*** ir Itālijas futbola klubs no Empoli, Toskānas, dibināts 1920. gadā. Pirmo oficiālo spēli tas aizvadīja 1921. gadā. Klubam ir viena no spēcīgākajām jauniešu futbola sistēmām Itālijā.

Pēdējos gados klubs pastāvīgi atradies uz robežas starp Itālijas divām spēcīgākajām līgām. 2004. gadā Empoli izkrita no Itālijas futbola čempionāta A sērijas uz B sēriju, bet nākamajā sezonā uzvarēja B sērijas čempionātā un atkal atgriezās augstākajā līgā. 2006.—2007. gada sezonā *Empoli* izcīnīja septīto vietu A sērijas čempionātā, kas vērtējams kā nozīmīgs sasniegums pilsētai ar tikai 45 000 iedzīvotāju. 2016.—2017. gada sezonā *Empoli* ierindojās 18. vietā A sērijā un atkal tika pazemināti uz B sēriju.

Komandas krāsas ir zila un balta.

## Komandas sastāvs
*Sastāvs .*

 

## Sasniegumi
* **[[Itālijas futbola čempionāta B sērija|B sērija]]**
** Čempioni (1):  2004–05 
* **Otrā divīzija**
** Čempioni (1):  1928–29
* **C1 sērija**
** Čempioni (1):  1982–83

## Logotipi

Empoli_FC_logo.png|Kluba logo līdz 2013. gadam
Empoli FC 1920.png|Kluba logo no 2013. līdz 2020. gadam


## Atsauces

## Ārējās saites

* Kluba oficiālā vietne
Buenosairesas "Velez Sarsfield"

***Club Atlético Vélez Sársfield***, parasti saukts par ***Vélez Sársfield*** vai vienkārši ***Vélez***, ir Argentīnas sporta klubs, plašāk pazīstams pēc tā profesionālās futbola komandas, no Liniers apkaimes Buenosairesas rietumu daļā. *Vélez* futbola komanda spēlē Argentīnas futbola pirmajā divīzijā, kas ir augstākā līga Argentīnā. Kluba mājas stadions ir *[[Estadio José Amalfitani]]*. *Vélez* Argentīnas čempionāta ir uzvarējusi 10 reizes, kā arī ieguvusi 5 starptautiskus kausus (ieskaitot *[[Copa Libertadores]]* un Starpkontinentālo kausu). Gan klubam, gan stadionam ir iesauka *el Fortín* ("mazais forts"), bet faniem ir iesauka *Fortineros* ("no maza forta").
thumb|300px|left|''Velez Sarsfield'' komanda, kas spēlēja otrajā līgā (1942)
## Atsauces

## Ārējās saites

*
Mikrofona Ieraksti

**Mikrofona Ieraksti** (arī ***MicRec***) ir viena no vadošajām Latvijas mūzikas izdevējkompānijām, kuru 1996. gadā dibināja Guntars Račs un Elita Mīlgrāve. Kompānija ir *[[EMI Records]]* oficiālie pārstāvji. Ierakstu kompānijas izdotās mūzikas žanri ir visdažādākie: pops, roks, deju mūzika, tautas mūzika, klasiskā mūzika u.c. Mikrofona Ierakstu paspārnē darbojas arī "Raibā Taureņa ieraksti".

## Mākslinieki

## Ārējās saites
* Mikrofonu Ierakstu oficiālā mājaslapa
Platforma.lv

**Platforma Records** bija Latvijas mūzikas izdevējkompānija, kas pastāvēja no 1998. līdz 2010. gadam.

## Vēsture
Izdevniecību 1998. gadā dibināja Rimants Liepiņš. No 2009. gada kompānijas nosaukums bija Platforma.lv un tā darbojās kā interaktīvs audiovizuāls izklaides un mūzikas interneta portāls. Portālā bija iespējams klausīties un lejupielādēt latviešu mūziku, skatīties mūzikas video un dalīties ar to. 2010. gada nogalē "Platforma Records" pieteica maksātnespēju.

## Mākslinieki
* Autobuss debesīs
* Intars Busulis
* Fact
* The Hobos
* Jumprava
* Jana Key
* Lādezers
* Linda Leen
* Melo-M
* Mofo
* Margarita Vilcāne

## Atsauces

## Ārējās saites
* Oficiālā mājaslapa